TVD จัดแคมเปญฉลองครบรอบ 22 ปี หวังกระตุ้นยอดขายเพิ่ม 22% ดันผลงานปีนี้สดใส
TVD จัดแคมเปญฉลองครบรอบ 22 ปี หวังกระตุ้นยอดขายเพิ่มขึ้นจากช่วงปกติ 22% ดันผลงานปีนี้สดใส
29 เม.ย. 2564

นายทรงพล ชัญมาตรกิจ ประธานเจ้าหน้าที่บริหาร บริษัท ทีวี ไดเร็ค จำกัด (มหาชน) หรือ TVD เปิดเผยว่า บริษัทได้จัดแคมเปญใหญ่ในรอบปี “TVD 22nd Year Happy Birthday Sale” เริ่มตั้งแต่วันที่ 29 เม.ย.-30 มิ.ย.64 เพื่อเฉลิมฉลองครบรอบ 22 ปี โดยจัดกิจกรรมแจกโชค ลุ้นรับรางวัลใหญ่สร้อยคอทองคำจำนวน 40 รางวัล น้ำหนักรวม 22 บาท และลุ้นโชค 3 ต่อ ร่วมลุ้น 9 ครั้ง รวมทั้งสิ้น 2,245 รางวัล มูลค่ารวม 5,507,145 บาท เพื่อคืนกำไรให้กับลูกค้า
โดยแคมเปญดังกล่าวจะเปิดโอกาสให้ลูกค้าร่วมสนุกลุ้นรับโชค เมื่อซื้อสินค้าของบริษัทผ่านช่องทาง ทีวีโฮมช้อปปิ้ง, Call Center, ช่องทางออนไลน์, ร้าน TVD Shop และสื่อสิ่งพิมพ์ ครบทุก 1,500 บาท (ไม่รวมค่าจัดส่ง) จะได้รับ 1 สิทธิ เพื่อร่วมลุ้นรับรางวัลใหญ่สร้อยคอทองคำหนัก 50 สตางค์ และ 1 บาท มูลค่า 13,590-26,779 บาท เก้าอี้นวดไฟฟ้ายี่ห้อ Welness รุ่น GJ5102Z มูลค่า 79,900 บาท ลู่วิ่ง FAIRTEX TOTAL RUN มูลค่า 26,900 บาท จักรยานไฟฟ้า ยี่ห้อ SKG มูลค่า 13,990 บาท และรางวัลอื่นๆ อาทิ เครื่องฟอกอากาศ, ผลิตภัณฑ์เสริมอาหาร, Nuvite Collagen ฯลฯ
นอกจากนี้ลูกค้าสามารถร่วมลุ้นโชค 3 ต่อ ต่อที่ 1 รับสิทธิลุ้นโชค 1 สิทธิ มูลค่าของรางวัลกว่า 5 ล้านบาท ต่อที่ 2 รับสิทธิแลกซื้อสินค้าราคาพิเศษ 220 บาท และต่อที่ 3 รับ E-Coupon มูลค่ารวม 2,200 บาท โดยบริษัทจะรวบรวมรายชื่อลูกค้าไว้ในระบบ และเมื่อสิ้นสุดแคมเปญจะนำมาจัดทำฉลากรายชื่อลูกค้าตามจำนวนสิทธิเพื่อจับรางวัล โดยจะประกาศรายชื่อผู้โชคดีทาง Facebook Live: TVDirect และ เว็บไซต์ www.TVDirect.tv
“เราต้องการตอบแทนลูกค้าและกระตุ้นยอดขายในไตรมาส 2 จึงจัดแคมเปญพิเศษครบรอบ 22 ปี เพื่อสร้างประสบการณ์การช้อปปิ้งที่ดี โดยคาดว่าการจัดแคมเปญครั้งนี้จะกระตุ้นยอดขายเพิ่มขึ้นจากช่วงปกติ 22% และส่งผลดีต่อภาพรวมผลการดำเนินงานของบริษัทในปีนี้”